दरअसल, गोंडा जनपद निवासी शेर बहादुर अपनी पत्नी प्रसव पीड़ा से पीड़ित थी. जिससे लेकर बहराइच के विशेश्वरगंज सीएचसी पहुंचा था. शेर बहादुर ने स्टाफ नर्स पर आरोप लगाते हुए कहा कि प्रसूता को सिर्फ इसलिए स्वास्थ्य केंद्र से भगा दिया, क्योंकि उसके पास रिश्वत देने के रुपये नहीं थे. नर्स के मना करने के बाद दर्द से कराह रही महिला को देखकर वहां मौजूद महिलाओं ने चादर डालकर खुले में प्रसव कराया. इस दौरान जमीन पर बच्चा गिरने से उसकी मौके पर ही मौत हो गई.घटना से दुखी आस-पड़ोस के लोगों के साथ पीड़ित परिजनों ने मौके पर नवजात के शव को रखकर प्रदर्शन किया.